ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									  Na rokovanie vlády SR
									  dňa 23. mája 2001
									  K materiálu č. 3290/2001
									  K bodu č. 8

S T A N O V I S K O
k návrhu nariadenia vlády Slovenskej republiky o minimálnych bezpeč-nostných a zdravotných požiadavkách pri práci s bremenami
________________________________________________________________

I
	Návrh nariadenia vlády predkladá na rokovanie vlády Slovenskej repub-liky minister zdravotníctva Slovenskej republiky R. Kováč na základe Plánu legislatívnych úloh vlády SR Na rok 2001.

II
	Návrh nariadenia vlády bol predmetom medzirezortného pripomienko-vého konania a na rokovanie vlády SR sa predkladá bez rozporov.
	Legislatívna rada vlády SR prerokovala predmetný návrh nariadenia vlády na svojom rokovaní dňa 29. marca 2001.
	Vláde Slovenskej republiky odporučila návrh zákona  s c h v á l i ť  za predpokladu zapracovania pripomienok, ktoré vyplynuli z jej rokovania. Záro-veň odporučila na rokovanie vlády predložiť nové znenie návrhu nariadenia.

III
	Úrad vlády SR, sekcia vládnej legislatívy konštatuje, že v novom znení návrhu nariadenia je zapracovaná väčšina pripomienok a odporúčaní legislatív-nej rady. 
	Preto odporúča návrh nariadenia schváliť s tým, že v predloženom znení návrhu nariadenia odporúčame vykonať ešte tieto úpravy:
1. V úvodnej vete doplniť č. ostatnej novely zákona č. 330/1996 Z.z. o bezpeč-nosti a ochrane zdravia pri práci, t.j. „158“.

2. V § 4 písm. c) slovo „zohľadnia“ nahradiť slovom „zohľadní“, a tak zosúladiť s úvodnou vetou § 4.
3. V § 6 ods. 2 slová „v prílohách č. 1 a č. 2 nahradiť slovami „v prílohách č. 1 a 2“.
4. V § 7 slovo „nadobudne“ nahradiť slovom „nadobúda“ v súlade s legislatív-notechnickými pokynmi. 
5. Zvážiť posunutie účinnosti nariadenia vlády na 1. júl 2001.
6. Poukazujeme tiež na to, že dôvodová správa k návrhu nariadenia neobsahuje údaje o dopade na štátny rozpočet, zamestnanosť či iné organizačné zabezpe-čenie ani údaj o stanovisku ministerstva financií k dopadom nariadenia vlády. 
Rovnako dôvodová správa neobsahuje ani príslušné údaje vo vzťahu k Rade hospodárskej a sociálnej dohody SR - tieto sú uvedené iba v predkla-dacej správe.

Bratislava 18. mája 2001
Vypracovala: K. Škulová

								   Štefan  G r m a n
								   generálny riaditeľ
							       sekcie vládnej legislatívy